Slim Harpo

Slim Harpo (født James Moore 11. januar 1924, død 31. januar 1970)Slim Harpo @ discogs var en amerikansk bluessanger og munnspillspiller.

På slutten av 1930-tallet og på 1940-tallet fremførte han country blues på lokale utesteder som Harmonica Slim. Han akkompagnerte senere sin svoger Lightnin' Slim både i studio og på konsert, før han i 1957 gjorde sine første innspillinger. Han ga ut en serie RnB-singler som ble populære, blant dem «Rainin' In My Heart» fra 1961, som ble et gjennombrudd for Slim i USA.

Rolling Stones ga ut versjoner av Harpos sanger «I'm a King Bee» på deres debutalbum, og «Shake Your Hips» på Exile on Main St. etter hans død i 1972. «Shake Your Hips» dannet grunnlag for første del av ZZ Tops «La Grange» i 1973. Harpo var aldri fulltids musiker og hadde en egen lastebilbedrift. Han døde overraskende av hjerteattakk i 1970, 46 år gammel. 

Like etter hans død ble samlealbumet He Knew the Blues utgitt i februar 1970, som en minneplate med biografi skrevet av Melody Maker.He Knew the Blues biografi @ discogs

I 1985 ble Harpo posthumt valgt inn i Blues Hall of Fame.Innvalgte i Blues Hall of Fame 1985  (besøkt 27. august 2012)

 Referanser 

 Eksterne lenker 


Kategori:Bluesmusikere fra USA
Kategori:Sangere fra USA
Kategori:Munnspillspillere fra USA
Kategori:Blues Hall of Fame
Kategori:Personer fra West Baton Rouge Parish